wickkiey/tamil-wikipedia-chunked huggingface dataset:
# விக்கிப்பீடியா:மார்ச்சு 21, 2009 பெங்களூர் இந்திய அறிவியல் நிறுவனம் தமிழ் விக்கிப்பீடியா பட்டறை

## நிகழ்ச்சி பற்றிய கருத்துக்கள்

### கார்த்திக்

நிகழ்ச்சி ஆரம்பிக்கும் பொழுது இணைய இணைப்பில் சிறிது (இல்லை பெரிய) கோளாறுகள் :(. பிறகு வேறு ஒரு அரங்கத்திற்கு நிகழ்ச்சியை மாற்றினோம். முதல் அரங்கத்திலிருந்து இரண்டாம் அரங்கத்திற்கு செல்லும் பொழுது அனைவரும் (20 நண்பர்கள் இருக்கும்) ஒன்றாக சென்றோம், அப்போது "இத்துணை பேர் த விக்காக செல்கிறார்கள் என்று நினைத்த பொழுது மிகவும் பெருமையாக இருந்தது. அப்பொழுது தோன்றியது **புதிய படை ஒன்று புறப்பட்டுவிட்டது** என்று!  
முதலில் தேநீர் இடைவேளையில் கொடுக்கலாம் என்று எண்ணியிருந்தோம், பின்பு ஏற்பட்ட காலதாமத்தால் தேநீர் முதல்வேளையாக கொடுக்கப்பட்டது. நிகழ்ச்சிகு முதலில் அச்சடித்து இருந்த 25 தேர்ந்தொடுத்த கட்டுரைகள் கொண்ட புத்தகத்தை அனைவருக்கும் கொடுத்தோம். நிகழ்ச்சியின் முதலில் நான் அனைவரையும் வரவேற்று விருந்தினர்களைப் பற்றி ஓரு சிறிய அறிமுகத்தைக் கொடுத்தேன். பின்னர் சுந்தர் த.வியை பற்றி சுமார் 10 நிமிடத்திற்கு அருமையான ஒரு அறிமுகத்தை கொடுத்து எல்லோரையும் எழுந்து உற்காறச்செய்தார். பின்பு பேரா.வி.கே. அவர்களின் உரை தொடங்கியது. உரை ஆரம்பிக்கும் முன்பே அனைவரையும் கண்டிப்பாக குறிப்பு எடுக்க கூறினார். தன்னுடைய அருமையான சொற்பொழிவால் அரங்கத்தில் இருந்த அனைவரையும் கட்டிப்போட்டார். சிறிய நகைச்சுகைகளுடன் த. விக்கு ஏன் பங்களிக்க வேண்டும் என்று மிக அருமையாக கூறினார். பேரா.வி.கே. அவர்களின் ஒலிக்கோப்பு உரையை விரைவில் பதிவேற்றுகிறேன். அந்த ஒலிக்கோப்பை வைத்தே இன்னும் சில ஆயிரம் பங்களிப்பாளர்களை நம்மால் உருவாக்க முடியும். அத்துனை வலிமைக் கொண்டது அந்த உரை!  
பின்பு முகுந்தன் அவர்கள் இ கலப்பை மற்றும் தமிழ்விசை உபயோகிப்பதை பற்றி மிக எளிமையாக விளக்கி, வந்திருந்தவர்களின் சந்தேகங்களை தீர்த்து வைத்தார். நிகழ்ச்சியின் இறுதியாக சுந்தர் புதிய பயனர் உருவாக்குதல், புதிய கட்டுரை உருவாகக்குதல் மற்றும் ஏற்கனவே உள்ள கட்டுரைகளில் தொகுத்தல் போன்றவற்றை மிகவும் எளிமையாக விளக்கினார். பின் விக்சனரி பற்றிய சிறு குறிப்பையும் மற்றும் விக்சனரிக்கு பங்களிப்பது பற்றியும் சுந்தர் விளக்கினார். பின்பு சுந்தரும் நானும் ஒரு சிலரின் சந்தேகங்களுக்கு பதில்களை சொன்னோம். நிகழ்ச்சியின் இறுதியாக கட்டற்ற மென்பொருள் அமைப்பை சேர்ந்த தோழர் ஒருவர் அவ்வமைப்பை பற்றியும் அவர்களது வேலைகளை பற்றியும் விளக்கினார். அவர் பின்பு பேரா.வி.கே. அவர்களுக்கு கட்டற்ற மென்பொருள் என்ற புத்தகத்தை அன்பளிப்பாக வழங்கினார். பின்பு அனைவரையும் வாழ்த்து ஒரு லட்சம் கட்டுரைகள் கொண்ட த வி உருவாக்கும் கனவுடன் பிரிந்து சென்றோம்.  
இந்த நிகழ்ச்சிக்கு வரமுடியாவிட்டாலும் எஙகளுடனே இருந்த செல்வா, மயூரநாதன், நற்கீரன், கோபி, ரவி, கனகு, உமாபதி, டெரன்சு மற்றும் அனைவருக்கும் நன்றி.--கார்த்திக் 18:21, 22 மார்ச் 2009 (UTC)
# விக்கிப்பீடியா:மார்ச்சு 21, 2009 பெங்களூர் இந்திய அறிவியல் நிறுவனம் தமிழ் விக்கிப்பீடியா பட்டறை

## கோப்புகள்

- - பட்டறையில் கலந்து கொண்டவர்களிடம் தரப்பட்ட கட்டுரைத் தொகுப்பு
- - பேரா.வி.கேயின் சிறப்புரை வரைவு (உரை நிகழ்த்தும்போது பல எடுத்துக்காட்டுகளைச் சேர்த்துப் பேசினார்.)
# விக்கிப்பீடியா:மார்ச்சு 21, 2009 பெங்களூர் இந்திய அறிவியல் நிறுவனம் தமிழ் விக்கிப்பீடியா பட்டறை

## இவற்றையும் பாக்க

- தமிழா குழு -
# முள்வால் வகையி

**அக்காந்துரைடீ** (Acanthuridae) அல்லது *முள்ளுடம்பிகள்* என்பன ஒரு மீன் குடும்பம் ஆகும். அறிவியற்பெயரில் உள்ள அக்காந்த்தசு (acanthus) என்னும் சொற்பகுதி கிரேக்க மொழியில் *முள், கூரிய முள்* என்னும் பொருள் கொண்டது. இக் குடும்பம், ஆறு பேரினங்களில் ஏறத்தாழ 80 இனங்களை உள்ளடக்கியுள்ளது. இவை அனைத்தும் பெரும்பாலும், பவளப் பாறைகளுக்கு அருகே, வெப்பவலயக் கடல் பகுதிகளில் வாழும் கடல் மீன்கள் ஆகும். இவற்றுட்பல ஒளிரும் நிறங்களைக் கொண்டவை. அதனால், தொட்டிகளில் வளர்ப்பதற்கு விரும்பப்படுகின்றன.  
வால் பகுதியில் பக்கத்துக்கு ஒன்று அல்லது பலவாக அமைந்திருக்கும் முதுகெலும்பு முட்கள் இக் குடும்பத்துக்குரிய தனித்துவமான இயல்பு ஆகும். இம் முட்கள் ஆபத்தை விளைவிக்கும் அளவுக்குக் கூர்மையானவை. முதுகுத் துடுப்பு, குதத் துடுப்பு ஆகிய இரண்டுமே பெரியவை. உடலின் நீளத்தின் பெரும்பகுதி வரை நீண்டிருப்பவை. சிறிய வாயில் ஒற்றை வரிசையில் பற்கள் காணப்படுகின்றன. இவை அல்காக்களை உண்பதற்குப் பயன்படுகின்றன.
# குடும்பம் (உயிரியல்)

உயிரியல் வகைப்பாட்டில் **குடும்பம்** (*Family*) என்பது, ஒரு வகைப்பாட்டுப் படிநிலை ஆகும். வரிசை, பேரினம் ஆகிய பகுப்புகளுக்கு நடுவில் அமைந்துள்ள இப்பகுப்பு ஒப்பீட்டளவில் அண்மைக் காலத்தில் உருவாக்கப்பட்டது ஆகும். பிரான்சு நாட்டுத் தாவரவியலாளரான பியரே மக்னோல் என்பவர் 1689 ஆம் ஆண்டு தான் எழுதிய நூலில்
தான் அட்டவணைப்படுத்திய 76 தாவரக் குழுக்கள் ஒவ்வொன்றையும் *familiae* (குடும்பம்) என்று குறிப்பிட்டார். வகைப்பாட்டுப் படிநிலைகள் பற்றிய கருத்து தொடக்க நிலையிலேயே இருந்தது. மக்னோல், தான் வகைப்படுத்திய குடும்பங்களில் சிலவற்றை ஒன்று சேர்த்து *genera* என்னும் படி நிலைகளை உருவாக்கலாம் எனக் கருதினார். இது இக்காலத்துப் *பேரினம்* *(genera)* என்னும் படிநிலையில்
இருந்து முற்றிலும் மாறுபட்டது. தற்காலத்துக் "குடும்பம்" என்னும் படிநிலையை ஒத்த பயன்பாடு முதன் முதலாக ஏர்ன்ட் ஹேக்கல் (Ernst Haeckel) என்பவர் 19 ஆம் நூற்றாண்டின் இறுதிப் பகுதியில் எழுதிய நூல்களில் காணப்படுகின்றன.
# குடும்பம் (உயிரியல்)

## பெயரிடல் மரபு

குடும்பங்களின் பெயரிடுதலில் பின்வரும் பின்னொட்டுகளைப் பயன்படுத்த பல்வேறு சர்வதேச அமைப்புகள் குறியிடப்படுகிறது:
- பூஞ்சை, பாசி மற்றும் தாவரவியல் பெயரிடலில், தாவரங்கள், பூஞ்சைகள் மற்றும் பாசிகளின் குடும்பப் பெயர்கள் "-சியே" என்ற பின்னொட்டுடன் முடிவடைகின்றன. சிறிய எண்ணிக்கையிலான வரலாற்று ஆனால் பரவலாகப் பயன்படுத்தப்படும் பெயர்களான காம்போசிடே மற்றும் கிராமினேயே விதிவிலக்குடன் உள்ளன. உ. ம். மூசாசியே
- விலங்கியல் பெயரிடலில், விலங்குகளின் குடும்பப் பெயர்கள் "யிடே" என்ற பின்னொட்டுடன் முடிவடையும். உ. ம். பேலிமோனிடே
# குடும்பம் (உயிரியல்)

## பயன்கள்

குடும்பங்கள் பரிணாம, பழங்காலவியல் மற்றும் மரபணு ஆய்வுகளுக்குப் பயன்படுத்தப்படலாம். ஏனெனில் இவை சிற்றினங்கள் மற்றும் இனங்கள் போன்ற வகைப்பாட்டியல் கீழ் நிலைகளை விட சற்று நிலையானவை.
# தமிழில் சமசுகிருதத்தின் பாதிப்பு

மொழியில் மாற்றம் இயல்பானது. அருகாமையில் உள்ள மொழிகளும், செல்வாக்கு உள்ள மொழிகளும், மாறும் தேவைகளும் ஒரு மொழியில் மாற்றத்தை ஏற்படுத்தும். ஒலியியல், எழுத்துமுறை, உருபனியல், தொடரியல், பொருளியல், சொற்கள், இலக்கணம், இலக்கியம், பேச்சு என ஒரு மொழியின் எல்லா பிரிவுகளிலும் மாற்றம் ஏற்படலாம். தமிழ் மொழி அதன் நீண்ட வரலாற்றில் பல மொழிகளுடன் தொடர்பு கொண்டு வெவ்வேறு முறைகளில் மாற்றம் கண்டிருக்கிறது. இக் கட்டுரை **தமிழ் மொழியில் சமசுகிருதத்தின் பாதிப்பு** பற்றியதாகும்.
# தமிழில் சமசுகிருதத்தின் பாதிப்பு

## வரலாறு

தமிழ் மீது சமசுகிருதத்தின் பாதிப்பு வெவ்வேறு காலகட்டங்களில் வெவ்வேறு வீச்சுடன் அமைந்துள்ளது.
# தமிழில் சமசுகிருதத்தின் பாதிப்பு

## வரலாறு

### கிபி 7 ம் நூற்றாண்டுக்கு முற்பட்ட காலம்

சங்க காலத்திலேயே தமிழுக்கும் வட மொழிகளுக்கும் தொடர்பு இருந்துவந்துள்ளது. தொல்காப்பியத்தில் இயற்சொல், திரிசொல், திசைச்சொல், வடசொல் எனற சொல் வகைப்பாட்டில் வடசொல் வடமொழிகளில் இருந்து வந்த சொற்களைக் குறிக்கிறது. 7 ம் நூற்றாண்டு வரை தமிழில் சேர்ந்த வட மொழிச் சொற்கள் பெரும்பாலும் பிராகிருதம் அல்லது பாலி மூலம் கொண்டவை.  
கிமு 250 ஆண்டளவில் தமிழ் மொழி எழுதப்பட்டதற்கான ஆதாரங்கள் கிடைத்துள்ளன.ஆனால் சமசுகிருதம் கிபி 1-3 காலப்பகுதியிலேயே எழுதப்பட்டதற்கான ஆதாரங்களே உள்ளன. ஆகையால் தமிழுக்கு சமசுகிருதுக்கு இணையான, அல்லது அதை விட தொன்மையான எழுத்து வரலாறு உண்டு என்பது புலனாகிறது. அன்று வட இந்தியாவில் பேச்சு வழக்கில் இருந்த பிராக்கிருத அல்லது பாலி சொற்கள் பண்டைத் தமிழ் மொழியில் சேர்ந்தன எனலாம்.
# தமிழில் சமசுகிருதத்தின் பாதிப்பு

## வரலாறு

### கிபி 7

"கி.பி ஏழாம் நூற்றாண்டிலிருந்தோ அல்லது அதற்குச் சற்று முன்னர் இருந்தோ சமசுகிருதத்தின் உண்மையான
பாதிப்புக் காலம் தொடங்கிறது." இக்காலத்தில் சமசுகிருதம் அரசியல், சமய, கல்வி, தத்துவச் செல்வாக்கைப் பெற்றிருந்தது.
# தமிழில் சமசுகிருதத்தின் பாதிப்பு

## வரலாறு

### கிபி 11-15

*முதன்மைக் கட்டுரைகள்: மணிப்பிரவாளம், கிரந்தம், மலையாளம்*  
கிபி 11 நூற்றாண்டில் தமிழ் சமசுகிருத மொழிகள் கலப்பு மிகுந்து, மணிப்பிரவாளம் என்ற ஒரு இலக்கிய நடை செல்வாக்குப் பெற்றது. மணியும், பவளமும் சேர்த்து உருவாக்கப்பட்ட மாலை போல இரண்டு மொழிகள் கலந்து உருவான இலக்கிய நடை என்பது இதன் பொருளாகும். சமசுகிருதம் இறைவனுடைய மொழியாக பேற்றப்பட்ட, இக்காலத்தில் இந்நடையில் எழுதுவது கற்றோரிடம் கருத்துப் பரிமாற அவசியம் என்ற நிலையை உருவாக்கியது. இராமனூசர், ஆதி சங்கரர், வில்லிபுத்திரர் என பல தமிழ் சமயப் பெரியோர்கள் இந்நடையிலியே எழுதினர். இந் நடை 15-ம் நூற்றாண்டு வரை அதிக செல்வாக்கோடு வழக்கில் இருந்தது. இதனால் தமிழ் மொழி ஒரு பெரும் இலக்கிய பங்களிப்பை இழந்தது. அன்றைய சேர நாட்டில், மணிப்பிரவாளத்தின் தாக்கம் கடுமையாக இருந்ததால் சேர நாட்டுத் தமிழ், இன்று மலையாளம் என அழைக்கப்படும் புதிய மொழியாக மாறிவிட்டது.
# தமிழில் சமசுகிருதத்தின் பாதிப்பு

## வரலாறு

### கிபி 16 - 18

கிபி 16 ம் நூற்றாண்டில் ஐரோப்பியர் இந்தியாவுக்கும் இலங்கைக்கும் வரத் தொடங்கினர். இவ்வாறு போர்த்துகீச நாட்டில் இருந்து வந்த என்றீக்கே என்றீக்கசு தமிழ் மொழியில் கிறித்துவப் பாடல்களை 1554 ம் ஆண்டு முதன் முதலாக அச்சடித்து வெளியிட்டார்.. கிறித்தவத்தின் வரவு சமசுகிருதம் பெற்றிருந்த இறை மொழி என்ற நிலையை அச்சுறுத்தியது.
# தமிழில் சமசுகிருதத்தின் பாதிப்பு

## வரலாறு

### கிபி 19

*முதன்மைக் கட்டுரை: தனித்தமிழ் இயக்கம்*  
18 ம் நூற்றாண்டு தொடக்கம் தமிழின் மறுமலர்ச்சிக் காலம் எனலாம். இக்காலத்திலேயே தமிழர்களின் இலக்கிய மரபு தமிழர்களுக்கே புலப்படத் தொடங்கியது. உ. வே. சாமிநாதையர், சி. வை. தாமோதரம்பிள்ளை, ஆறுமுக நாவலர் உட்பட பல தமிழறிஞர்கள் ஏட்டுத் தமிழ் இலக்கியங்களை தேடிப் பதிப்பித்து பாதுகாத்தனர். 1916 ம் ஆண்டில்
தமிழில் மிகுதியாகக் காணப்பட்ட சமசுகிருத சொற்களையும் மணிப்பிரவாள நடையையும் தடுக்க தனித் தமிழ் இயக்கம் தொடங்கப்பட்டது. தேவநேயப் பாவாணர், மறைமலை அடிகள், பாரதிதாசன், பெருஞ்சித்திரனார் ஆகியோர் முன்னின்று தனித் தமிழ் இயக்கத்தைத் தொடங்கினர்.
# தமிழில் சமசுகிருதத்தின் பாதிப்பு

## கலைச்சொற்கள்

### சமசுகிருத மூலம் தமிழ் மூலம் முரண்பாடு

- விஞ்ஞானம் - அறிவியல்
- புவிசாத்திரம் - புவியியல்
# தமிழில் சமசுகிருதத்தின் பாதிப்பு

## சமசுகிருதமொழி அறிஞர்களின் தமிழ்ப் பழிப்பு

வடமொழிக்கும் தமிழ் மொழிக்கும் இடையேயான தொடர்பு சமனாக பெரும்பாலும் இருக்கவில்லை. சமசுகிருதம் தமிழ்மொழி மீது அதிகாரமும் செலுத்தியது. இதை பன்மொழி ஆய்வாளர் மு. வரதராசன் பின்வருமாறு கூறுகிறார்.
# தமிழில் சமசுகிருதத்தின் பாதிப்பு

## சமூகப் பாதிப்பு

### நீச்ச மொழி (தாழ் மொழி) இறை மொழி வேறுபாடு

- தமிழில் அரிச்சினை
- தமிழில் வழிபாடு
# சிற்றறைச் சிறை

**சிற்றறைச் சிறை** (Cellular Jail) (காலா பாணி- கருப்புத் தண்ணீர்) ஆழ்கடல் நாடு கடத்தப்பட்டவர்கள்) என்றழைக்கப்படும் இச்சிறை அந்தமான் நிக்கோபார் தீவுகளின் தலைநகரமான போர்ட் பிளேர் நகரத்தில், 1896-இல் இதன் கட்டுமானப் பணி துவக்கப்பட்டு, 1906-ஆம் ஆண்டில் கட்டி முடிக்கப்பட்ட சிறையாகும். இந்தியாவின் விடுதலைக்காக போராடியவர்கள் பலர் இச்சிறையில் அடைக்கப்பட்டனர். இது ஆறு வரிசைகளில், மூன்று தளங்களுடன் கொண்டது. இந்திய விடுதலைப் பின் 1947-முதல் இதனை அருங்காட்சியகமாக மாற்றப்பட்டது.
# சிற்றறைச் சிறை

## சிறையின் வரலாறு

இந்தியாவில் காலணி ஆட்சி நடைபெற்றுக் கொண்டிருந்த காலத்தில் இச்சிறையின் பயன்பாடு அதிகமிருந்தது. இது 1896 ஆம் ஆண்டு இச்சிறை ஆரம்பிக்கும் முன்னரே 1857 களில் இங்கு இந்தியர்களை நாடு கடத்தும் வழக்கம் இருந்ததாகக் கூறப்படுகிறது. அப்படி நாடு கடத்தப்பட்டவர்கள் பல ஆயிரக்கணக்கானோர் கொடுமைப்படுத்தப்பட்டும், பீரங்கிகளின் முன்னால் கட்டப்பட்டு சுட்டுக் கொல்லப்பட்டனர் என்றும் மற்றும் பலர் இங்குள்ள மரங்களில் தூக்கிலிடப்பட்டும் அழிக்கப்பட்டனர் என்றும் கூறப்படுகின்றது. சுமார் *200 விடுதலை* போராட்ட வீரர்கள் நாடு கடத்தப்பட்டு மேஜர் ஜேம்ஸ் பாட்டிசான் வாக்கர் என்ற மருத்துவர் மற்றும் ஆக்ரா சிறைக்காவலராக பணிபுரிந்தவர் தலைமையின் கீழ் இங்கு அனுப்பிவைக்கப்பட்டனர். இவருக்கு உதவியாக மேலும் *733 பேர்* கராச்சியிலிருந்து வரவழைக்கப்பட்டு இங்கு பணியமர்த்தப்பட்டனர். 1868 களில் பெரும்பாலும் இந்தியா மற்றும் பர்மா (தற்பொழுது மியான்மர்) கைதிகள் இங்கு அடைக்கப்பட்டனர். மொகலாய மன்னர் பகதூர் சா சஃபார் தூண்டுதலினால் 1857 ல் நடந்த சிப்பாய் கிளர்ச்சியில் ஈடுபட்டவர்களும் இத்தீவிற்கு நாடுகடத்தப்பட்டு சிறை வைக்கப்பட்டனர்.
# சிற்றறைச் சிறை

## சிறை வடிவமைப்பு

இதன் கட்டுமானம் 1896 ஆம் ஆண்டு ஆரம்பிக்கப்பட்டு 1906 ஆம் ஆண்டு முடிக்கப்பட்டது. இது பர்மாவிலிருந்து (தற்பொழுது மியான்மர்) வரவழைக்கப்பட்ட செங்கல்களால் செங்கல் நிறமாக அமைக்கப்பட்டது. இக்கட்டடம் *ஏழு பக்கப்பகுதிகளாகப்* பிரிக்கப்பட்டு இதன் நடுவில் உயர்ந்த கண்காணிப்பு கோபுரம் அமைக்கப்பட்டது. அதில் *அபாய மணியும்* வைக்கப்பட்டது. இந்த கோபுரம் இருசக்கரத்தின் சக்கர அச்சு போல நடுவிலும் அதன் கம்பிகள் போல் சிறைக் கட்டடங்களும் கோபுரத்தை அச்சாகக் கொண்டு முடிவது போல் அமைக்கப்பட்டது. *ஏழு* பக்கப்பகுதிகள் ஒவ்வொன்றும் *3 அடுக்குகள்* கொண்டதாக *படுக்கைகளற்ற* *698 சிறைகளாகப்* பிரிக்கப்பட்டிருந்தன. ஒவ்வொன்றின் அளவும் *4.5 மீட்டர் மற்றும் 2.7 மீட்ட நீள அகலம்* கொண்டதாக இருந்த்து.* 3 மீட்டர் உயரம்* கொண்டதாக இருந்தது. *ஒற்றையான மற்றும் தனிமையாக ஒரு அறைக்கும் மற்றொரு அறைக்கும் அல்லது கைதிகளுடன் தொடர்பு கொள்ளாத வகையில்* அமைக்கப்பட்டிருந்ததால் இதற்கு *சிற்றறைச் சிறை* (Cellular Jail) என்ற பெயர் வந்தது என சொல்லப்படுகிறது.
# சிற்றறைச் சிறை

## உடனுறைந்தவர்கள்

பெரும்பாலும் இந்திய விடுதலைப் போராட்ட வீரர்கள் இங்கு சிறைவாசம் அனுபவித்தனர். அதில் குறிப்பிடத்தக்கவர்களாக டாக்டர். திவான் சிங் காலேபாணி, மவுலானா பஜூல் அக் கைராபதி, யோகேந்திர சுக்லா, மவுலானா அகமத்துல்லா, மோவிலி அப்துல் ரஹிம் சாதிக்புரி, பாய் பரமானந்த், சோகன் சிங், வாமன் ராவ் ஜோஷி மற்றும் நந் கோபால். மார்ச், 1868 இல் இங்குள்ள சிறைவாசிகள் 238 பேர் தப்பிக்க முயன்று மீண்டும் ஏப்ரலில் பிடிபட்டனர். பிடிபட்டவர்களில் ஒருவர் தற்கொலை புரிந்து கொண்டார். மீதமுள்ளவர்களில் *87 பேர்* சிறைக் கண்காணிப்பாளர் வாக்கர் ஆணையின்படி தூக்கிலிடப்பட்டனர். மாகாத்மா காந்தி 1930 களில் இரவீந்தரநாத் தாகூருடன் இங்கு நடக்கும் *மனிதவுரிமை மீறல்களுக்காக* பிரித்தானிய அரசாங்கத்தின் கவனத்தை ஈர்க்க உண்ணாவிரதம் மேற்கொண்டார். 1937-38 களில் பிரித்தானிய அரசு இங்குள்ள அரசியல் சிறைவாசிகளை தாயகம் திருப்பி அனுப்ப முடிவெடுத்தது குறிப்பிடத்தக்கது.
# சிற்றறைச் சிறை

## ஜப்பானியர்களின் ஆக்கிரமிப்பு

இராணுவத்தின் சுடுதளம்]]  
1942 ம் ஆண்டு ஜப்பானியர்களின் படையெடுப்பால் ஆக்கிரமிப்புக்குள்ளான பொழுது பிரித்தானியர்கள் வெளியேற்றப்பட்டனர். அப்பொழுது சுதந்திர போராட்ட வீரர்கள் பலர் கொல்லப்பட்டிருந்த சமயம். இந்த சமயத்தில் நேதாஜி சுபாஷ் சந்திர போஸ் இத்தீவிற்கு வருகை புரிந்தார். ஜப்பானியர்களின் ஆக்கிரமிப்பில் இருந்த இச்சிறைச்சாலைகளின் *ஏழு சிறைப் பக்கப் பிரிவுகளுள்* இரண்டு இடிக்கப்பட்டன. 1945 ல் இரண்டாம் உலகப்போரின் முடிவில் மீண்டும் பிரித்தானியர் இத்தீவைக் கைப்பற்றினர்.
# சிற்றறைச் சிறை

## இந்தியா விடுதலைக்குப் பின்

இந்தியா விடுதலைக்குப்பின்னர் மீதமுள்ள சிறைப்பகுதிகளின் இரண்டு மீண்டும் இடிக்கப்பட்டன. இது பழைய விடுதலைப் போராட்ட வீரர்களின் நிர்பந்தத்தால் மேலும் இடிக்கப்படாமல் அவர்களின் நினைவாக, நினைவுச்சின்னமாக விட்டுவைக்கப்பட்டது. இதனால் 1969 இல் இதன் மீதமுள்ள கோபுரமும் மூன்று சிறைப் பக்கப்பகுதிகளும் தேசிய நினைவுச்சின்னமாக விளங்குகிறது. 1963 இல் கோவிந்த் வல்லப் பந்த் மருத்துவமனை இங்குள்ள நகரவாசிகளுக்காக நிர்மானிக்கப்பட்டு தற்பொழுது வரை இயங்கிக்கொண்டிருக்கின்றது. இதன் நுற்றாண்டு விழா மார்ச் 10,2006 அன்று இந்திய அரசால் கொண்டாடப்பட்டது. 2004 ல் சுனாமி பேராழித் தாக்குதலில் இந்நகரம் பாதிக்கப்பட்டபோது இச்சிறையும் பாதிப்புக்கள்ளானது என்பது குறிப்பிடத்தக்கது.  
சிலை]]
தற்போது அந்தமான் சிற்றறைச் சிறையை அருங்காட்சியகமாக மாற்றியுள்ளது இந்திய அரசு. அச்சிறையில் இந்திய விடுதலைப் போராட்ட வீரர்களான சிறைக் கைதிகளை ஆங்கிலேயர்கள் நடத்திய முறைகள் குறித்தும், சிறைகள் பற்றிய விவரங்களும் சிறையின் அருங்காட்சியகத்தில் வைக்கப்பட்டுள்ளது.
# சிற்றறைச் சிறை

## இதனையும் காண்க

- வினாயக் தாமோதர் சாவர்க்கர்
- ராஸ் தீவு (அந்தமான் தீவுகள்)
- போர்ட் பிளேர்
- அந்தமான் நிக்கோபார் தீவுகள்
- அந்தமான் செண்டினல் பழங்குடி மக்கள்
- அந்தமான் ஜாரவா பழங்குடியினர்
# மோகன்தாசு கரம்சந்த் காந்தியின் படுகொலை

மகாத்மா காந்தி ஜனவரி 30, 1948 அன்று ஒளிவு மறைவின்றி நாதுராம் கோட்சே வால் சுட்டுக்கொல்லப்பட்டது **மோகன்தாசு கரம்சந்த் காந்தியின் படுகொலை** என்று கூறப்படுகிறது. 1934 ல் இருந்து தொடர்ந்து 5 முறை அவரை கொலை செய்ய முயன்று தோற்று , 6 வது முறை அவர் கொலை செய்யப்பட்டார் .
# மோகன்தாசு கரம்சந்த் காந்தியின் படுகொலை

## முதல் முயற்சி

ஜூன் 25, 1934 அன்று காந்தி புனேவுக்கு தன் மனைவி கஸ்தூரிபாய் காந்தியுடன் மாநகராட்சி அரங்கத்தில் உரையாற்ற சென்றார். அவர்கள் இரண்டு மகிழுந்தில் சென்றனர். காந்தியும் அவர் மனைவியும் இருந்த மகிழுந்து அரங்கத்தை சென்று அடையும் முன்னரே, முதலாவது மகிழுந்து அரங்கத்தை வந்து சேர்ந்தது. அந்த வாகனம் அரங்கத்தினுள் நுழைந்த சில நிமிடங்களில் அதனை நோக்கி எறியப்பட்ட கையெறிக்குண்டு அதன் முன் வெடித்தது. இதனால் புனே ஊராட்சித் தலைமை அதிகாரி, இரு காவலர்கள் மற்றும் ஏழு இதர உறப்பினர்கள் பலத்த காயமடைந்தனர். காந்தி எக்காயமுமின்றி உயிர் தப்பினார். அது குறித்து எந்த விசாரணையும் நடத்தப்படவில்லை யாரும் கைது செய்யப்படவில்லை. இது கப்பூர் விசாரணை அறிக்கையில் கூறப்பட்டுள்ளதாக கூறப்படுகிறது.
# மோகன்தாசு கரம்சந்த் காந்தியின் படுகொலை

## இரண்டாவது முயற்சி

மே 1944, காந்தி *அகா கான் அரண்மணை* சிறையில் இருந்து மலேரியா தாக்குதலினால் விடுவிக்கப்பட்டார். மருத்துவர் அறிவுறுத்தலின் படி பஞ்ச்கனி மலை வாழ்விடத்தில் தங்கவைக்கப்பட்டார். இவர் இருப்பிடத்தை எப்படியோ அறிந்து நாதுராம் கோட்சே குழுவினர் *20 இளைஞர்களுடன்* சிறப்பு பேருந்தில் வந்திறங்கினர். மாலையில் நடந்த பிரார்த்தனை கூட்டத்தில் காந்தியை நோக்கி காந்தி எதிர்ப்பு வாசகங்களைக் கூறிக்கொண்டே மிகுந்த ஆவேசத்துடன் உள்ளே நுழைந்தனர். ஆனால் அங்கு இருந்த கூட்ட நெரிசலில் அவர்களால் காந்தியை நெருங்க முடியவில்லை காந்தியை பத்திரமாக அவர் தொண்டர்கள் அழைத்துச் சென்று விட்டனர்.
# மோகன்தாசு கரம்சந்த் காந்தியின் படுகொலை

## மூன்றாவது முயற்சி

காந்தி முகமது அலி ஜின்னாவுடன் பேச்சு வர்த்தை நடத்துவதற்காக செப்டம்பர் 9, 1944 ல் சேவாகிராம் ஆசிரமத்தை விட்டு மும்பைக்கு பயணமானார் வழியில் ஹிந்து மகா சபாவினர் இடைமறித்தனர். அவரை மும்பையில் ஜின்னாவுடன் சந்திப்பதற்கு ஆட்சேபம் தெரிவித்தனர். அந்த கூட்டத்தின் தலைவனாக நாதுராம் கோட்சே அவர்கள் காந்தியைக் கொல்வதற்கு முயன்றனர். அவர்களை காவலர்கள் தடுத்து எதற்கு காந்தியை கொல்வதற்கு முயல்கிறாய் என்று வினவியதற்கு வீர் சாவர்க்கர் கட்டளைப்படி அவரைக் கொல்லவேண்டும் என்று கூறினர். டாக்டர் சுசிசிலா நாயர் கப்பூர் ஆணையத்தின் முன் இவ்விவரங்களை அளித்துள்ளார் எனக் கூறப்படுகிறது.
# மோகன்தாசு கரம்சந்த் காந்தியின் படுகொலை

## நான்காவது முயற்சி

ஜூன் 29, 1946 ல் காந்திக்கென்று ஏற்பாடு செய்யப்பட்ட சிறப்பு தொடர்வண்டியில் பயணித்தபொழுது அத்தொடர்வண்டி மும்பை அருகேயுள்ள நேரல்க்கும் கர்ஜட்க்கும் இடையே தடம் புரண்டது. தொடர் வண்டியின் ஒட்டுநர் அறிக்கை இருப்புப்பாதையின் கடையாணிகளை விசமிகள் வேண்டுமென்றே காந்திக்கு குறிவைத்து கழற்றியுள்ளதால் தடம் புரண்டது என்ற அறிக்கையை சமர்ப்பித்தார். ஏனென்றால் காந்தியின் சிறப்பு தொடர்வண்டி மட்டுமே அவ்வழியில் செல்வதாயிருந்தது. வேறு எந்த வண்டியும் செல்லவில்லை என்பது குறிப்பிடத்தக்கது.
# மோகன்தாசு கரம்சந்த் காந்தியின் படுகொலை

## ஐந்தாவது முயற்சி

, கோபால் கோட்சே, மதன்லால் பக்வா, திகம்பர் இராமச்சந்திர பாட்கே(ஒப்புதல் வாக்குமூலம் அளித்தவர்). *அமர்ந்திருப்பவர்கள்*: நாராயண் அப்தே, வினாயக் டி சாவர்க்கர் , நாதுராம் கோட்சே, விஷ்ணு இராமகிருஷ்ண கார்க்கரே]]
ஜனவரி 20, 1948, மதன்லால் பக்வா, சங்கர் கிஸ்தயா, திகம்பர் பட்கே, விஷ்ணு கார்கேற், கோபால் கோட்சே, நாதுராம் கோட்சே மற்றும் நாராயண் அப்தே இவர்கள் அனைவரும் தில்லியில் பிர்லா பவனில் கூடி அடுத்தக்கட்டத் தாக்குதலைத் தீர்மானித்தனர். அதன்படி காந்தி பேசும் மேடை அருகே வெடிகுண்டை வெடிக்கச்செய்து அதன்மூலம் கலவரம் ஏற்பட்டவுடன் காந்தியை சுட்டுக் கொல்லத் தீர்மானிக்கப்பட்டது. சுட்டுக்கொல்ல திகம்பர் பக்டேவும் அல்லது சங்கர் கிஸ்தி இருவரில் யாராவது நிலைமைக்குத் தகுந்தார்போல் செயல்படவேண்டும் என்ற தீர்மானத்தின்படிப் புறப்பட்டனர்.அதன்படி தனியார் வாகனத்தை பயன்படுத்தி காந்தி பேசும் மேடையருகே மத்னலால் பக்வாவால் பற்றவைக்கப்பட்டது எதிர்பாராதவிதமாக குண்டு வெடிக்கவில்லை இதனால் இந்த முயற்சியும் தோல்வியுற்றது.மதன்லால் பக்வாவை விட்டுவிட்டு மற்றவர்கள் அவ்விடத்தை விட்டு அகன்றனர். காவல்துறை மதன்லால் பக்வாவை விசாரித்ததில் உண்மைகள் தெரிந்தன ஆனால் காவல்துறையால் உடனிருந்தவர்களை பிடிக்கமுடியவில்லை. அவர்கள் தங்கியிருந்த இருப்பிடத்தைவிட்டு தப்பிவிட்டனர் .
# மோகன்தாசு கரம்சந்த் காந்தியின் படுகொலை

## ஆறாவது மற்றும் இறுதி முயற்சி

வல்லபாய் படேலுடன் பேசி முடித்த பிறகு, புதுதில்லியின் பிர்லா இல்லத்திலிருந்து 30 சனவரி 1948 அன்று காந்தியடிகள் தன் பேரனின் மருமகளான **அபா காந்தி** மற்றும் கொள்ளுப் பேத்தி மனு காந்தி ஆகியவர்களின் துணையுடன் தோட்டத்தின் வழியாக மாலைக் கூட்டுப் பிரார்த்தனைக்கு சென்று கொண்டிருந்த போது, நாதுராம் கோட்சே கைத்துப்பாக்கியால் காந்தியடிகளை மாலை 5.12 மணியளவில் சுட்டுக் கொன்றார்.
# அமெரிக்க மாந்தல் மீன்கள்

**அக்கிரைடீ** (Achiridae) என்பது அமெரிக்காக்களின் கடல்களிலும், நன்னீரிலும் வாழும் தட்டைமீன்களைக் கொண்ட குடும்பம் ஆகும். இக் குடும்பத்தில் 6 பேரினங்களைச் சேர்ந்த 35 இனங்கள் உள்ளன. இவை *சொலிடீ*க்களுக்கு நெருங்கிய உறவுடையவை. ஆனாலும் ஆக்கிரைடீக்கள் பல தனித்துவமான இயல்புகளைக் கொண்டவை. இவைகளைப் பொதுவாக **அமேரிக்கன் சோல்கள்** என விளிக்கப்படுகிறது.  
கண்கள் வலது பக்கத்தில் காணப்படுகின்றன. கண்கள் இருக்கும் பக்கத்தில் உள்ள கீழுதட்டுப் பகுதி தசைப் பிடிப்பான வளையத்தைக் கொண்டுள்ளது. முதுகுத் துடுப்பும், குதத் துடுப்பும் வழமையாக வால் துடுப்பிலிருந்து வேறாகக் காணப்படும். முன் துடுப்பு (மார்புச் செட்டை) சிறிதாக இருக்கும் அல்லது இல்லாமலே இருக்கக்கூடும்.
# அமெரிக்க மாந்தல் மீன்கள்

## முக்கியப் பண்புகள்

- தட்டைமீன்களில் (பிளூரோநெக்டிபார்மிசு) வரிசையில் சிறிய வகை மீன்களாகும்.
- நிறப்படிவமும் கண்களும் வலப்புறம் வீற்றிருக்கும் (இடப்புறக் கண்கள் கொண்ட மீன்கள் மிக அறிதாகவேக் காணப்படும்.
- பக்கவாட்டுத் தோற்றதில் உடல் வட்டம்(அ) நீள்வட்ட வடிவில் காட்சியளிக்கும்.
# அமெரிக்க மாந்தல் மீன்கள்

## அக்கிரைடீ குடும்பம்

- பேரினம் *அபியோனிக்திசு*
- பேரினம் *அக்கிரசு*
- பேரினம் *கட்டத்தைரைடியம்*
- பேரினம் *ஜிம்னாக்கிரசு*
- பேரினம் *ஹைப்போகிளினேமசு*
- பேரினம் *டிரைநெக்டசு*
# அலெஸ்ட்டீடீ

**அலெஸ்ட்டீடீ** *(Alestidae)* என்பது ஆப்பிரிக்காவில் மட்டும் காணப்படும் ஒரு மீன் குடும்பம் ஆகும். இவை கராசிபார்மசு மீன் வகையைச் சேர்ந்தவை. இக் குடும்பத்தில் 110 இனங்களைக் கொண்ட 18 பேரினங்கள் உள்ளன.  
காங்கோ டெட்ரா (Congo tetra), ஹைட்ரோசைனசு (Hydrocynus) என்பன இக் குடும்பத்தில் மிகவும் அறியப்பட்ட மீன்களாகும்.
# போக்குவரத்து தலைப்புகள் பட்டியல்

taxi]]
# போக்குவரத்து தலைப்புகள் பட்டியல்

## பொது தலைப்புகள்

- தனியார் போக்குவரத்து
- பொதுப் போக்குவரத்து
# போக்குவரத்து தலைப்புகள் பட்டியல்

## பொது தலைப்புகள்

### பொறியியல்

- போக்குவரத்து கருத்தாக்கமும் திட்டமிடலும் (Conceptualization, and Planning)
- போக்குவரத்துப் பொறியியல், கட்டுமானம் (Transport engineering, construction)
- போக்குவரத்து செயல்படுத்தல், பராமரித்தல் (Operations, and Maintenance)
- புழக்க நீக்கம் (Decommissioning)
:* சாலை புழக்க நீக்கம்
# போக்குவரத்து தலைப்புகள் பட்டியல்

## பொது தலைப்புகள்

### போக்குவரத்துச் சிக்கல்கள்

- போக்குவரத்து நெருக்கடி - congestion
- பரவல் - sprawl
- காற்றுத் தூய்மை - air quality
- கரி வாயு வெளியேற்றம் - CO2 emission
# போக்குவரத்து தலைப்புகள் பட்டியல்

## பொது தலைப்புகள்

### தரங்களும் சட்டங்களும்

- உமிழ்கைத் தரப்பாடு (Emission standard)
- தானுந்துகளில் எரிபொருட் சிக்கனம்
- தானுந்துப் பாதுகாப்பு
# போக்குவரத்து தலைப்புகள் பட்டியல்

## முறைகளும் வாகனங்களும்

- சாலைப் போக்குவரத்து
:* மிதிவண்டி
:* செக்வே
:* தானுந்து
:* பாரவண்டி
:* பேருந்து
- தொடருந்து போக்குவரத்து
:* வேக தொடருந்துப் போக்குவரத்து - Speed train
- பனி
:* பனி உந்தி
- கடல் போக்குவரத்து
:* கட்டுமரம்
:* கப்பல்
:* நீர்மூழ்கிக் கப்பல்
- வான் போக்குவரத்து
:* வானூர்தி
:* உலங்கு வானூர்தி
:* பலூன் போக்குவரத்து
:* பருசூட்
- விண்வெளிப் போக்குவரத்து
:* விண்கலம்
:* விண் ஆய்வுக்கலம்
- குழாய்ப் போக்குவரத்து
- வடப் போக்குவரத்து
- Glider aircraft
- Vertical/Short Takeoff and Landing
# போக்குவரத்து தலைப்புகள் பட்டியல்

## வலுப் பாகுபாடு

- மனித-வலுப் போக்குவரத்து
- விலங்கு-வலுப் போக்குவரத்து
:* மாட்டு வண்டில்
- இயந்திர-வலுப் போக்குவரத்து
- எரிவாயு - உள் எரி பொறி
- டீடல் பொறி
- மின் பொறி
- Hybrid
- Fuel cells
- Solar
# போக்குவரத்து தலைப்புகள் பட்டியல்

## கட்டுப்பாடும் தொடர்பாடலும்

- சைகை விளக்கு
- :
- Controllers
- Dispatchers
- Fleet Management System
- [[புவியிடங்காட்டி
- Intelligent Transportation System
# போக்குவரத்து தலைப்புகள் பட்டியல்

## உள்கட்டுமானம்

- சாலை
- நெடுஞ்சாலை
- தண்டவாளம்
- வானூர்தி நிலையம்
- பேருந்து நிலையம்
- தொடருந்து நிலையம்
- துறைமுகம்
- எரிபொருள் நிலையம்
- நடை பாதை - side walk
- நீர்வழி
- வான் போக்குவரத்துக் கட்டுப்பாடு
# போக்குவரத்து தலைப்புகள் பட்டியல்

## தொழிற்துறை

- தானுந்து தொழிற்துறை
:* தமிழ்நாடு தானுந்து தொழிற்துறை
- விண்வெளித் தொழிற்துறை
- Shipping industry
# போக்குவரத்து தலைப்புகள் பட்டியல்

## எதிர்கால தொழில்நுட்பங்கள்

- தேவையுணர்ந்து செயற்படும் போக்குவரத்து
- ஓட்டுனரில்லா வண்டி (Driverless car)
- தானியங்கி வாகன வழிகாட்டி
- அதிவேக இருப்புப்பாதை (High-speed rail)
- தானியங்கு நெடுஞ்சாலை முறைமை (Automated highway system)
- வான் தானுந்து
- தானுந்து வழிகாட்டி
# விண்வெளிப் பயணம் தலைப்புகள் பட்டியல்

## வாகனங்கள்

- ஏவுகணை
- Reusable launch system
- விண்ணோடம்
- Robotic spacecraft
- விண் ஆய்வுகலம் - Space probe
- செய்மதி
- விண் தொலைநோக்கி
# விண்வெளிப் பயணம் தலைப்புகள் பட்டியல்

## பொது

- மனித விண்வெளிப்பறப்பு
- தானியங்கி விண்வெளிப்பறப்பு
# விண்வெளிப் பயணம் தலைப்புகள் பட்டியல்

## ஆய்வுப் பயணங்கள்

- சந்திரன் ஆய்வுப் பயணம்
:* அப்பல்லோ திட்டம்
# விண்வெளிப் பயணம் தலைப்புகள் பட்டியல்

## நாடுகளின் விண்வெளி ஆய்வு நிறுவனங்கள்

The best funded space agencies are:
<>
| Country | Agency | Budget |
| --- | --- | --- |
| **நாசா** | $17.3 பில்லியன் |  |
| - | **ESA** (European Space Agency) | $4.260 billion |
| **CNES** (French space agency) | $2.49 billion |  |
| **நிப்பானிய விண்வெளி ஆய்வு நிறுவனம்** (Japan Aerospace Exploration Agency) | $2.0 billion |  |
| **உருசிய நடுவண் விண்வெளி நிறுவனம்** (Russian Federal Space Agency) | $1.4 billion |  |
| **DLR** (German Aerospace Center) | $1.242 billion |  |
| **இத்தாலி விண்வெளி நிறுவனம்** (Italian Space Agency) | $978 million |  |
| **இந்திய விண்வெளி ஆய்வு மையம்** | $815 million |  |
| **சீன தேசிய விண்வெளி நிர்வாகம்** | $500 million |  |
| **BNSC** (British National Space Centre) | $414 million |  |
| **கனடா விண்வெளி நிறுவனம்** (Canadian Space Agency) | $321 million |  |
| **உக்ரைன் தேசிய விண்வெளி நிறுவனம்** (National Space Agency of Ukraine) | $250–300 million |  |
| Belgian science policy and space policy | $230 million |  |
| **CDTI** (Spanish space agency | $175 million |  |
| **SRON** (Netherlands Institute for Space Research) | $160 million |  |
| **KARI** (Korea Aerospace Research Institute) | $150 |  |
| பிரேசில் விண்வெளி நிறுவனம் | $120 மில்லியன் |  |
| **SSO** (Swiss Space Office) | $110 million |  |
| **SNSB** (Swedish National Space Board) | $100 million |  |
</>
# விக்கிப்பீடியா:தலைப்புகள் பட்டியல்களின் பட்டியல்

## அறிவியல்

- வானியல் தலைப்புகள் பட்டியல்
- நிலவியல் தலைப்புகள் பட்டியல்
- மருத்துவம் தலைப்புகள் பட்டியல்
- மரபியல் கலைச்சொற்கள்
- மூளை தலைப்புகள் பட்டியல்
- வேதியியல் தலைப்புகள் பட்டியல்
- இயற்பியல் கலைச்சொற்கள்
:* குவாண்டம் இயற்பியல் தலைப்புகள் பட்டியல்
# விக்கிப்பீடியா:தலைப்புகள் பட்டியல்களின் பட்டியல்

## தொழில்நுட்பம்

- இலத்திரனியல் கலைச்சொற்கள்
- நிரலாக்கம் தலைப்புகள் பட்டியல்
- இயந்திரவியல் கலைச்சொற்கள்
- அடிப்படை கணினியியல் தலைப்புகள் பட்டியல்
- கணினி பிணையமாக்கம் தலைப்புகள் பட்டியல்
- தானுந்து தலைப்புகள் பட்டியல்
- தோட்டம் தலைப்புகள் பட்டியல்
- சிக்கல் தீர்வு தலைப்புகள் பட்டியல்
- போரியல் கலைச்சொற்கள்
- போக்குவரத்து தலைப்புகள் பட்டியல்
- விண்வெளிப் பயணம் தலைப்புகள் பட்டியல்
- கட்டுப்பாட்டியல் தலைப்புகள் பட்டியல்
- தொலைத்தொடர்பு தலைப்புகள் பட்டியல்
# விக்கிப்பீடியா:தலைப்புகள் பட்டியல்களின் பட்டியல்

## கணிதம்

- கணிதக் கலைச்சொற்கள் (தமிழ் அகர வரிசையில்)
- கணிதக் கலைச்சொற்கள் (ஆங்கில அகர வரிசையில்)
# விக்கிப்பீடியா:தலைப்புகள் பட்டியல்களின் பட்டியல்

## புவியியல்

- விக்கிப்பீடியா:விக்கித் திட்டம் நாடுகள்/நாடுகளின் தமிழ்ப் பெயர்கள்
# விக்கிப்பீடியா:தலைப்புகள் பட்டியல்களின் பட்டியல்

## சமூகம்

- மனித உரிமைகள் தலைப்புகள் பட்டியல்
- பாலியல் தலைப்புகள் பட்டியல்
- நம்பி நங்கை ஈரர் திருநர் தலைப்புகள் பட்டியல்
- பொருளியல் தலைப்புகள் பட்டியல்
- அன்றாட வாழ்வியல் தலைப்புகள் பட்டியல்
- பேண்தகுவியல் தலைப்புகள் பட்டியல்
- சட்டம் தலைப்புகள் பட்டியல்
- திறந்த சந்தை தலைப்புகள் பட்டியல்
- ஆபத்துதவி தலைப்புகள் பட்டியல்
- கணக்கியல் தலைப்புக்களின் பட்டியல்
- மொழியியல் தொடர்பான அடிப்படைத் தலைப்புகள்
- ஊடகவியல் தலைப்புகள் பட்டியல்
- போரியல் கலைச்சொற்கள்
- சுதந்திரவாத தலைப்புகள் பட்டியல்
# விக்கிப்பீடியா:தலைப்புகள் பட்டியல்களின் பட்டியல்

## பண்பாடு

- விளையாட்டு கலைச்சொற்கள்
- ஓவியம் தலைப்புகள் பட்டியல்
# விக்கிப்பீடியா:தலைப்புகள் பட்டியல்களின் பட்டியல்

## தமிழ்

- தமிழர் இயல் தலைப்புகள் பட்டியல்
# உருசியாவில் இனவாதம்

**உருசியாவில் இனவாதம்** என்பது உருசியாவில் வசிக்கும் சிறுபான்மை இன மக்களுக்கு எதிரான இனவாத செயற்பாடுகள் ஆகும். அமெரிக்க, ஐரோப்பிய நாடுகளுடன் ஒப்புடுகையில் உருசியாவில் இனவாதம் பலமடங்கு கொடுமையாக உள்ளது. இங்கு சிறுபான்மையினருக்கு எதிரான தாக்குதல்கள்களும் படுகொலைகளும் வழமையாக இடம்பெறுகிறது.
# உருசியாவில் இனவாதம்

## புள்ளி விபரங்கள்

பன்னாட்டு மன்னிப்பு அவை அறிக்கைகளின் படி 28 நபர்கள் 2005 இல் இனவாதிகளால் கொல்லப்பட்டார்கள். 2006 இல் 252 தாக்கப்பட்டதாக முறையிடப்பட்டது, இதில் 21 பேர் கொல்லப்பட்டனர். 2007 இல் 31 பேர் கொல்லப்பட்டனர். அந்த அறிக்கையில் உருசிய காவல்துறையினர் முறைப்பாடுகளைக் ஏற்று செயல்படவில்லை என்றும், இனவாத தாக்குதல்களை தடுக்க நடவடிக்கைகள் எடுக்க வில்லை என்று குற்றம்சாட்டப்பட்டது. Moscow Human Rights Bureau அறிக்கையின் படி 2008 இல் 49 பேர் கொல்லப்பட்டார்கள்..
# உருசியாவில் இனவாதம்

## கருத்தியல் பின்னணி

இவர்களின் கருத்தியல் பின்னணி செருமெனிய நாசி, ஐக்கிய அமெரிக்க குகுகு அமைப்பு ஆகியவற்றுடன் ஒத்தது, இணைந்தது. வெள்ளை ஆரிய மேலாண்மை இவர்களின் அடிப்படை வாதம். இதர இனத்தவர்கள் நாட்டை விட்டு வெளியேற வேண்டும், அல்லது அடங்கி ஒதுஙகி வாழவேண்டு என்பது இவர்களது நிலைப்பாடு.
# திகம்பர் பேட்ஜ்

, கோபால் கோட்சே, மதன்லால் பக்வா,**திகம்பர் பேட்ஜ்**. *அமர்ந்திருப்பவர்கள்*: நாராயண் ஆப்தே, வினாயக் டி சாவர்க்கர், நாதுராம் கோட்சே, விஷ்ணு கார்கரே]]  
**திகம்பர் பேட்ஜ்** (*Digambar Badge*) இந்திய இந்து தீவிர அரசியல் கோட்பாடு கொண்டவர். இந்து மகாசபையின் உறுப்பினர். மாகாத்மா காந்தியின் படுகொலைக்குக் காரணமானவர்களில் இவரும் சம்பந்தப்பட்டவர். காந்தி கொலை வழக்கில் கைதான இவர் 1948 மற்றும் 1949 ஆம் ஆண்டுகளில் நடைபெற்ற காந்தி கொலை வழக்கின் விசாரணையின் பொழுது *குற்ற ஒப்புதல் வாக்குமூலம்* (அப்ரூவர்-Approver) அளித்து குற்றவாளிகளின் சாட்சியாக மாறியவர். இவரின் முழு மனதுடன் மன்னிப்புக் கோரும் நோக்குடன் கொலைச் சதிச் செயல்களை அம்பலப்படுத்தியதன் விளைவாக காவல்துறையின் முழு வழக்கும் முடிவுக்கு வந்தது.
# நெரூர் சதாசிவ பிரமேந்திரர் கோயில்

**சதாசிவ பிரமேந்திரர் கோயில்** கரூர் அருகே உள்ள நேரூரில் அமைந்துள்ளது. நெரூர் கரூரில் இருந்து பஞ்சமாதேவி செல்லும் சாலையில் காவிரி ஆற்றின் கரையில் உள்ளது . இங்கு மிகவும் பழமையான சிவபெருமான் கோயில் காவிரி ஆற்றின் கரை அருகில் அக்கினீசுவரர் என்ற பெயரில் அமைந்துள்ளது. நெரூர் அக்கினீசுவரர் கோயிலுக்கு அருணகிரி நாதரே வந்து பதிகம் பாடியுள்ளதாக கூறப்படுகிறது. அக்கினீசுவரர் கோயிலுக்கு பின்புறம் சதாசிவ பிரமேந்திரரின் சமாதி அமைந்துள்ளது.
# நெரூர் சதாசிவ பிரமேந்திரர் கோயில்

## சதாசிவ பிரமேந்திரர் வரலாறு

சதாசிவபிரமேந்திரர் மதுரை மாநகரில் 17-18 ஆம் நூற்றாண்டில் ஒரு பிராமண குடும்பத்தில் பிறந்தவர்.இவரின் தந்தை சோமநாத அவதானியார், தாயார் பார்வதி அம்மையார். சதாசிவ பிரமேந்திரரின் இயற்பெயர் சிவராமகிருட்டிணன் என்பதாகும். இளம் வயதிலேயே இவருக்குத் திருமணம் நடைபெற்றது. இவர் பரமசிவேந்திராள், வேங்கடேச அய்யர் ஆகியோரிடம் முறையாக சாத்திரங்களை கற்று தேர்ந்தார். பரமசிவேந்திராளிடம் கல்வி கற்று வரும் போது இவரின் திறமைகளை கேள்விப்பட்டு மைசூர் மகாராசா இவரை சமத்தான வித்வானாக்கி கொண்டார். மைசூர் சமத்தானத்தில் மற்ற வித்வான்களை எல்லாம் வாத திறமையில் தோற்கடித்தார். இதை கேள்வியுற்ற அவரின் குரு பரமசிவேந்திராள் இவரை அழைத்து ஊர் வாயெல்லாம் அடக்க கற்றுக் கொண்ட நீ உன் வாயை அடக்க கற்றுக் கொள்ளவில்லையே என்று கூறியுள்ளார். உடனே மைசூர் மகாராசா சமத்தான வித்வான் பதவியை துறந்து இனி பேசுவதில்லை என்று முடிவு செய்து மவுனத்தை கடைபிடித்து வந்தார். மேலும், மனிதர்கள் நடமாட்டம் அற்ற காடு, மலைப் பகுதிகளில் சென்று வசிக்க ஆரம்பித்தார். தீவிர யோக சாதனைகளில் ஈடுபட்டார். தவத்தின் விளைவாய் தான், தனது என்ற எண்ணங்கள் நீங்கி சுதிதப் பிரக்ஞன் ஆனார். அதுமுதல் சதா பிரம்ம நிலையில் லயித்திருப்பது சதாசிவ பிரம்மேந்திரரின் வழக்கமானது. ஊன் இல்லை. உறக்கம் இல்லை. உணவு இல்லை. உடை இல்லை ஆசை, அபிலாசைகளைத் துறந்த அவதூதராக நடமாடத் துவங்கினார்.  
ஒருமுறை கொடுமுடியில் காவிரி ஆற்றின் குறுக்கே இருந்த பாறையில் அமர்ந்து தவம் செய்து கொண்டிருந்தார் சதாசிவ ப்ரமேந்திரர். தூரத்தே இருந்து அவர் தவம் செய்வதை மக்கள் பார்த்துக் கொண்டிருந்தனர். இந்நிலையில் ஆற்றில் திடீரென வெள்ளம் பெருக்கெடுத்து ஓடி மகானை அடித்துச் சென்றுவிட்டது. பல இடங்களில் தேடியும் கிடைக்காததால் வெள்ளத்தினால் அவர் அடித்துச் செல்லப்பட்டு விட்டார் என்றே மக்கள் கருதினர். பல நாட்கள் கழித்து வெள்ளம் வடிந்தது. அப்போது வீடு கட்ட மணல் எடுப்பதற்காக வந்த சிலர் ஆற்றின் ஒருபுறத்தில் தோண்டினர். அப்போது திடீரென மண்வெட்டியில் இருந்து ரத்தமாக வந்ததைக் கண்டு அஞ்சிய அவர்கள் மேலும் தோண்டிப் பார்த்த போது,. உள்ளே அமர்ந்த நிலையில் கண்களை மூடி சதாசிவர் தவம் செய்து கொண்டிருப்பது தெரிந்தது. அவர் தலை மீது மண்வெட்டி பட்டு, அந்தக் காயத்திலிருந்து ரத்தம் வழிந்து கொண்டிருந்தது. மக்கள் கூக்குரல் கேட்டுக் கண் விழித்த சதாசிவர், எதுவும் நடக்காதது போல் அவ்விடம் விட்டு வேகமாகச் சென்று விட்டார்.  
புதுக்கோட்டையை அடுத்த திருவரங்குளம் காட்டுப் பகுதியில் சுவாமிகள் ஒருமுறை சுற்றிக் கொண்டிருந்தார். மகானைப் பற்றிக் கேள்விப்பட்ட புதுக்கோட்டை மன்னர், எப்படியாவது மகானிடம் பேசி, தன்னோடு அரண்மனைக்கு அழைத்துச் செல்ல விரும்பினார். அதனால் மகான் செல்லுமிடமெல்லாம் தொடர்ந்து சென்று கொண்டிருந்தார். இப்படியே பல நாட்கள் கடந்தன. மன்னனும் ஊன், உறக்கமின்றி மகானையே சுற்றிச் சுற்றி வந்து கொண்டிருந்தார். மகான் சதாசிவர் மனம் இரங்கவே இல்லை.  
பின் ஒருநாள், ”என்னுடன் வராவிட்டாலும் பரவாயில்லை எனக்கு நீங்கள் மந்திர தீட்சை அளித்தால் போதும்” என சதாசிவரைத் தொழுதார் மன்னர். உளம் இரங்கிய சதாசிவரும், மணலில் தட்சிணாமூர்த்தி மந்திரத்தை எழுதிக் காண்பித்தார். அம்மந்திரத்தையே தனக்கான உபதேசமாகக் கொண்ட மன்னர், அவர் கைப்பட்ட அம்மணலை தமது ஆடையில் எடுத்துச் சேகரித்துக் கொண்டு அரண்மனைக்குச் சென்றார். அவர் வரைந்து காட்டிய அட்சரங்களைக் கொண்டு ஒரு யந்திரம் தாபித்து, அம்மணலை ஒரு தங்கச் சிமிழுக்குள் வைத்து பூசை செய்து வரலானார். (இன்றளவும் புதுக்கோட்டை அரண்மனையில் அந்தச் சிமிழ் பாதுகாக்கப்பட்டு, பூசை செய்யப்பட்டு வருகிறது.)
# தமிழ்நாடு உள்ளாட்சி அமைப்புகள்

**தமிழ்நாடு உள்ளாட்சி அமைப்புகள்** (*Local government bodies in Tamil Nadu*) என்பது இந்தியாவில், தமிழ்நாடு மாநிலத்தின் ஊர்களை அந்த ஊரின் மக்கள் தொகை மற்றும் வருவாய்க்கு ஏற்பப் பிரிக்கப்பட்ட உள்ளாட்சிப் பிரிவுகளைக் குறிக்கும். இந்திய அரசியலைப்புச் சட்டம் பகுதி IV-இல் உள்ளாட்சி அமைப்புகள் ஏற்படுத்தப்பட்டு அதிகாரங்கள், பொறுப்புகள் வழங்கப்பட்டன. தமிழகத்தில் ஊராட்சிகள் சட்டம் - 1994 இயற்றப்பட்டு, 1994 ஏப்ரல் 22-ஆம் தேதி நடைமுறைக்கு வந்தது. அதன்படி கிராம ஊராட்சி, ஊராட்சி ஒன்றியம் மற்றும் மாவட்ட ஊராட்சி என மூன்றடுக்கு கொண்ட **பஞ்சாயத்து ராஜ்** என்ற ஊராட்சி முறை அறிமுகமானது. இடஒதுக்கீடு மற்றும் பெண்களுக்குத் தனி இட ஒதுக்கீடு என அனைவருக்கும் சம வாய்ப்பு அளித்துள்ளது. தமிழ்நாடு முனிசிபல் சட்டங்கள் (திருத்த) சட்டம், 2016 மற்றும் தமிழ்நாடு பஞ்சாயத்துகள் (திருத்த) சட்டம், 2016 ஆகியவற்றை சட்டமன்றத்தில் நிறைவேற்றி, மாநிலத்தில் உள்ள மாநகராட்சிகள், நகராட்சிகள், நகர பஞ்சாயத்துகள் மற்றும் கிராம பஞ்சாயத்துகள் ஆகியவற்றில் பெண்களுக்கான இடஒதுக்கீட்டை 33 சதவீதத்தில் இருந்து 50 சதவீதமாக தமிழ்நாடு அரசு உயர்த்தியது.  
தமிழ்நாட்டில் இருக்கும் உள்ளாட்சி அமைப்புகள், நகர்ப்புற உள்ளாட்சிகள் என்றும் ஊரக உள்ளாட்சிகள் என்ற தலைப்பில், ஆறு முக்கிய அமைப்புகளாகப் பிரிக்கப்பட்டு இருக்கின்றன. அவையாவன:
# தமிழ்நாடு உள்ளாட்சி அமைப்புகள்

## நகர்புற உள்ளாட்சி அமைப்புகள்

1. தமிழ்நாட்டின் மாநகராட்சிகள்
1. தமிழ்நாட்டின் நகராட்சிகள்
1. தமிழ்நாட்டின் பேரூராட்சிகள்
# தமிழ்நாடு உள்ளாட்சி அமைப்புகள்

## ஊரக உள்ளாட்சி அமைப்புகள்

1. தமிழ்நாடு ஊராட்சி மன்றங்கள்
1. தமிழ்நாட்டின் ஊராட்சி ஒன்றியங்கள்
1. மாவட்ட ஊராட்சி
# தமிழ்நாடு உள்ளாட்சி அமைப்புகள்

## மாவட்ட வாரியான பட்டியல்

| align= width=வ.எண்: |  |  |  |  |  |  |  |
| --- | --- | --- | --- | --- | --- | --- | --- |
| -
! align= width=மாவட்டம் |  |  |  |  |  |  |  |
| - valign=top | 1 | அரியலூர் | 0 | 2 | 2 | 6 | 201 |
| **மொத்தம்** | **38** | **25** | **138** | **529** | **385** | **12,524** | } |
# தமிழ்நாடு உள்ளாட்சி அமைப்புகள்

## மாநகராட்சிகள்

ரிப்பன் கட்டிடத்தில் அமைந்துள்ளது</>]]
தமிழ்நாட்டில் அதிகமான மக்கள் தொகையுடன் அதிக வருவாயுடைய ஊர்களை மாநகராட்சி களாகப் பிரித்துள்ளனர்.  
தமிழ்நாட்டில் மொத்தம் 25 மாநகராட்சிகள் இருக்கின்றன.  
1. சென்னை மாநகராட்சி
1. கோயம்புத்தூர் மாநகராட்சி
1. மதுரை மாநகராட்சி
1. திருச்சிராப்பள்ளி மாநகராட்சி
1. சேலம் மாநகராட்சி
1. திருநெல்வேலி மாநகராட்சி
1. தூத்துக்குடி மாநகராட்சி
1. திருப்பூர் மாநகராட்சி
1. ஈரோடு மாநகராட்சி
1. வேலூர் மாநகராட்சி
1. தஞ்சாவூர் மாநகராட்சி
1. திண்டுக்கல் மாநகராட்சி
1. ஓசூர் மாநகராட்சி
1. நாகர்கோயில் மாநகராட்சி
1. ஆவடி மாநகராட்சி
1. தாம்பரம் மாநகராட்சி
1. காஞ்சிபுரம் மாநகராட்சி
1. கரூர் மாநகராட்சி
1. கடலூர் மாநகராட்சி
1. கும்பகோணம் மாநகராட்சி
1. சிவகாசி மாநகராட்சி
1. காரைக்குடி மாநகராட்சி
1. நாமக்கல் மாநகராட்சி
1. புதுக்கோட்டை மாநகராட்சி
1. திருவண்ணாமலை மாநகராட்சி  
இந்த மாநகராட்சிகளுக்கு இந்திய ஆட்சிப் பணி அதிகாரிகள் அல்லது இதற்கு சமமான தகுதியுடைய அதிகாரிகள் மாநகராட்சி ஆணையாளர்களாக அரசின் மூலம் நியமிக்கப்படுகின்றனர்.
# தமிழ்நாடு உள்ளாட்சி அமைப்புகள்

## மாநகராட்சிகள்

### தேர்தல் முறைகள்

இந்த மாநகராட்சிக்கு உட்பட்ட வார்டுகளில் இருந்து மாநகர் மன்ற உறுப்பினர்கள் மக்களால் தேர்வு செய்யப்படுகின்றனர்.  
அவ்வாறே மாநகர் மன்ற தலைவரும் (மேயர்) நேரடி தேர்தல் மூலம் தேர்வு செய்யப்படுகின்றார் என்கிற முறை 20 நவம்பர் 2019 வரை அமலில் இருந்தது.  
இத்தேதியில், தமிழ்நாட்டில் மேயர் பதவிக்கும், நகராட்சி, பேரூராட்சித் தலைவர் பதவிக்கும் மறைமுக தேர்தல் நடத்துவதற்கு வழிவகை செய்யும் அவசர சட்டத்தை தமிழக அரசு பிறப்பித்தது.  
மாமன்ற உறுப்பினர்களில் இருந்து மாமன்றத்துணைத் தலைவர் தேர்வு செய்யப்படுகின்றார்.  
இவர் மாநகர மேயருக்கு அடுத்தபடியாக மாமன்றத் துணைத் தலைவர் செயல்படுவார்.  
மாமன்ற உறுப்பினர்களைக் கொண்டு நடத்தப்படும் மாநகராட்சி மன்றக் கூட்டங்களில் நிறைவேற்றப்படும் தீர்மானங்களின்படி மாநகராட்சி ஆணையாளர் அந்தப் பணிகளை தனக்கு கீழுள்ள அலுவலர் மற்றும் ஊழியர்களைக் கொண்டு செயல்படுத்துகிறார்.
# தமிழ்நாடு உள்ளாட்சி அமைப்புகள்

## நகராட்சிகள்

தமிழ்நாட்டின் நகராட்சிகள்
தமிழ்நாட்டில் மாநகராட்சிக்கு அடுத்த நிலையில் அதிகமான மக்கள் தொகையுடன் அதிக வருவாயுடைய ஊர்களை நகராட்சிகளாகப் பிரித்துள்ளனர்.  
இந்த நகராட்சிகளுக்கு அரசு அதிகாரிகள் நகராட்சி ஆணையாளர்களாக அரசின் மூலம் நியமிக்கப்படுகின்றனர்.  
இந்த நகராட்சிக்கு உட்பட்ட வார்டுகளில் இருந்து நகர்மன்ற உறுப்பினர்கள் மக்களால் தேர்வு செய்யப்படுகின்றனர்.  
நகர்மன்றத் தலைவர் 20.11.2019 வரை மக்களால் நேரடி தேர்தல் மூலம் தேர்வு செய்யப்பட்டு வந்தார்.  
அந்த தேதியில் தமிழக அரசு கொண்டு வந்த அவசர சட்டத்தின்படி நகர்மன்றத் தலைவர், தேர்ந்தெடுக்கப்பட்ட நகர்மன்ற உறுப்பினர்கள் மூலம் மறைமுகமாக தேர்ந்தெடுக்கப்பட்டு வருகின்றனர்.  
இவருக்கு அடுத்தபடியாக நகர்மன்றத் துணைத் தலைவர், நகர்மன்ற உறுப்பினர்களால் தேர்வு செய்யப்படுகின்றார்.  
நகர்மன்ற உறுப்பினர்களைக் கொண்டு நடத்தப்படும் நகராட்சி மன்றக் கூட்டங்களில் நிறைவேற்றப்படும் தீர்மானங்களின்படி ஆணையாளர் அந்தப் பணிகளை தனக்கு கீழுள்ள அலுவலர் மற்றும் ஊழியர்களைக் கொண்டு செயல்படுத்துகிறார்.  
தமிழ்நாட்டில் மொத்தம் 148 நகராட்சிகள் இருக்கின்றன.  
இவை சிறப்பு நிலை, தேர்வு நிலை, முதல் நிலை, இரண்டாம் நிலை மற்றும் மூன்றாம் நிலை என்கிற நிலைகளில் தரம் பிரிக்கப்பட்டுள்ளன.  
இந்த நகராட்சிகள் அனைத்தும் தமிழ்நாடு நகராட்சி நிர்வாக ஆணையர் அலுவலகத்தின் கீழ் இயங்குகின்றன.  
- தமிழ்நாடு நகராட்சிகளுக்கான நிர்வாக ஆணையர் அலுவலக இணையதளம்
- தமிழ்நாட்டில் உள்ள நகராட்சிகள் பட்டியல்(ஆங்கிலத்தில்)
# தமிழ்நாடு உள்ளாட்சி அமைப்புகள்

## நகராட்சிகள்

### மாவட்ட ஊராட்சிகள்

தமிழ்நாட்டின் ஒவ்வொரு மாவட்டத்திலும், மாவட்ட அளவில் மாவட்ட ஊராட்சிக் குழுக்கள் மற்றும் ஊரக வளர்ச்சி முகமை என்கிற அமைப்பு அமைக்கப்பட்டிருக்கிறது.  
மாவட்டத்தில் இருக்கும் சில கிராமப் பகுதிகளைக் (ஊராட்சி ஒன்றியங்கள்) கொண்டு மாவட்ட ஊராட்சிக்கான வார்டுகள் பிரிக்கப்படுகின்றன.  
இந்த வார்டுகளில் இருக்கும் வாக்காளர்களைக் கொண்டு மாவட்ட ஊராட்சி மன்றத்திற்கான உறுப்பினர்கள் தேர்வு செய்யப்படுகின்றனர்.  
இந்த மாவட்ட ஊராட்சி மன்ற உறுப்பினர்களில் இருந்து ஒருவர் மாவட்ட ஊராட்  
சி மன்றத் தலைவராகவும், ஒருவர் மாவட்ட ஊராட்சி மன்றத் துணைத் தலைவராகவும் தேர்வு செய்யப்படுகின்றார்.  
மாவட்ட ஊராட்சி மன்ற உறுப்பினர்களைக் கொண்டு நடத்தப்படும் மாவட்ட ஊராட்சி மன்றக் கூட்டங்களில் பெரும்பான்மையான உறுப்பினர்களைக் கொண்டு நிறைவேற்றப்படும் தீர்மானங்களின்படி மாவட்ட ஆட்சித் தலைவர், மாவட்ட ஊரக வளர்ச்சி முகமைத் திட்ட அதிகாரி ஆகியோர் அந்தப் பணிகளை தனக்கு கீழுள்ள அலுவலர் மற்றும் ஊழியர்களைக் கொண்டு செயல்படுத்துகின்றனர்.  
தமிழ்நாட்டில் மொத்தம் 38 மாவட்ட ஊராட்சி<nowiki/>கள் இருக்கின்றன.
# தமிழ்நாடு உள்ளாட்சி அமைப்புகள்

## பேரூராட்சிகள்

இந்தியாவில் முதன்முறையாக தமிழ்நாட்டில் தான் நகராட்சிகளுக்கும் ஊராட்சிகளுக்கும் இடைப்பட்ட நிலையில் பேரூராட்சி என்ற அமைப்பு நிறுவப்பட்டிருக்கிறது என்பது குறிப்பிடத்தக்கது.  
தமிழ்நாட்டில் நகராட்சிக்கு அடுத்த நிலையில் அதிகமான மக்கள் தொகையுடன் அதிக வருவாயுடைய ஊர்களை பேரூராட்சிகளாகப் பிரித்துள்ளனர்.  
இந்த பேரூராட்சிகளுக்கு அரசு அதிகாரிகள் பேரூராட்சி செயல் அலுவலர்களாக அரசின் மூலம் நியமிக்கப்படுகின்றனர்.  
இந்த பேரூராட்சிக்கு உட்பட்ட வார்டுகளில் இருந்து பேரூராட்சி மன்ற உறுப்பினர்கள் மக்களால் தேர்வு செய்யப்படுகின்றனர்.  
பேரூராட்சி மன்ற தலைவர் 20.11.2019 வரை மக்கள் மூலம் நேரடியாக தேர்வு செய்யப்பட்டு வந்தார்.  
அதன்பின் தமிழக அரசு கொண்டு வந்த அவசர சட்டத்தின்படி பேரூராட்சி மன்றத் தலைவர், மக்களால் தேர்ந்தெடுக்கப்பட்ட பேரூராட்சி வார்டு உறுப்பினர்கள் மூலம் மறைமுகமாக தேர்ந்தெடுக்கப்படும் நடைமுறை வந்தது.  
அதன்படி பேரூராட்சி மன்ற வார்டு உறுப்பினர்கள் தான், பேரூராட்சி மன்றத் தலைவரைத் தேர்ந்தெடுக்கின்றனர்.  
இவருக்கு அடுத்தபடியாக பேரூராட்சி மன்றத் துணைத் தலைவரும் வார்டு உறுப்பினர்கள் மூலமே தேர்வு செய்யப்படுகின்றார்.  
பேரூராட்சி மன்ற உறுப்பினர்களைக் கொண்டு நடத்தப்படும் பேரூராட்சி மன்றக் கூட்டங்களில் நிறைவேற்றப்படும் தீர்மானங்களின்படி செயல் அலுவலர் அந்தப் பணிகளை தனக்கு கீழுள்ள அலுவலக ஊழியர்களைக் கொண்டு செயல்படுத்துகிறார்.  
தமிழ்நாட்டில் மொத்தம் 561 பேரூராட்சிகள் இருக்கின்றன.  
இவை அனைத்தும் தமிழ்நாடு அரசின் பேருராட்சிகளுக்கான ஆணையர் அலுவலகக் கட்டுப்பாட்டின் கீழ் இயங்குகின்றன.
# தமிழ்நாடு உள்ளாட்சி அமைப்புகள்

## பேரூராட்சிகள்

### ஊராட்சி ஒன்றியம்

மாவட்டத்தில் இருக்கும் கிராமப்பகுதியின் கிராம ஊராட்சிகள் பல சேர்க்கப்பட்டு வட்டார அளவில் ஊராட்சி ஒன்றியங்கள் அமைக்கப்பட்டுள்ளது.  
இந்த ஒன்றியங்கள் அளவில் இருக்கும் சில கிராமப் பகுதிகளைக் கொண்டு ஊராட்சி ஒன்றியத்துக்கான வார்டுகள் பிரிக்கப்படுகின்றன.  
இந்த வார்டுகளில் இருக்கும் வாக்காளர்களைக் கொண்டு ஊராட்சி ஒன்றியக் குழுவிற்கான உறுப்பினர்கள் தேர்வு செய்யப்படுகின்றனர்.  
இந்த ஊராட்சி ஒன்றியக் குழு உறுப்பினர்களில் இருந்து ஒருவர் ஊராட்சி ஒன்றியக் குழுத் தலைவராக(சேர்மன்)வும், ஒருவர் ஊராட்சி ஒன்றியக் குழுத் துணைத் தலைவராகவும் தேர்வு செய்யப்படுகின்றனர்.  
ஒன்றிய ஊராட்சி ஒன்றியக் குழு உறுப்பினர்களைக் கொண்டு நடத்தப்படும் ஒன்றிய ஊராட்சி ஒன்றியக் குழுக் கூட்டங்களில் பெரும்பான்மையான உறுப்பினர்களைக் கொண்டு நிறைவேற்றப்படும் தீர்மானங்களின்படி ஊராட்சி ஒன்றிய ஆணையாளர் அந்தப் பணிகளைத் தனக்கு கீழுள்ள அலுவலர் மற்றும் ஊழியர்களைக் கொண்டு செயல்படுத்துகிறார்.  
தமிழ்நாட்டில் மொத்தம் 385 ஊராட்சி ஒன்றியங்கள் இருக்கின்றன.
# தமிழ்நாடு உள்ளாட்சி அமைப்புகள்

## ஊராட்சிகள்

தமிழ்நாட்டில் 500 நபர்களும் அதற்கும் அதிகமான மக்கள் தொகையுடைய அனைத்து ஊர்களையும் அதன் வருவாய்க்கு ஏற்ப அருகிலிருக்கும் சில ஊர்களைச் சேர்த்து ஊராட்சிகளாகப் பிரித்துள்ளனர்.  
இந்த ஊராட்சிக்கு உட்பட்ட வார்டுகளில் இருந்து ஊராட்சி மன்ற உறுப்பினர்கள் மக்களால் தேர்வு செய்யப்படுகின்றனர்.  
இந்த ஊராட்சிக்கு தலைவரையும் மக்களே நேரடியாகத் தேர்வு செய்கின்றனர்.  
மன்ற உறுப்பினர்களில் இருந்து ஊராட்சி மன்றத் துணைத் தலைவர் தேர்வு செய்யப்படுகின்றார்.  
இந்த ஊராட்சிகளில் தலைவரே நிதி உட்பட அனைத்துப் பொறுப்புகளையும் நேரடியாகக் கவனிக்கின்றார்.  
இவருக்கு உதவியாக ஊராட்சி எழுத்தர் பணியில் ஒருவரை அரசு நியமிக்கிறது.  
தமிழ்நாட்டில் மொத்தம் 12618 ஊராட்சிகள் இருக்கின்றன.  
- இந்த ஊராட்சி அமைப்புகள் அவை இருக்கும் பகுதிகளில் ஒன்றிணைக்கப்பட்டு வட்டார அளவில் ஊராட்சி ஒன்றியங்கள் என்னும் அமைப்பிலும், இந்த ஊராட்சிகள் அனைத்தும் மாவட்ட அளவில் ஒருங்கிணைக்கப்பட்டு மாவட்ட அளவில் மாவட்ட ஊரக வளர்ச்சி முகமை என்னும் அமைப்பின் கீழும் செயல்படுவதாக அமைக்கப்பட்டிருக்கிறது.
# தமிழ்நாடு உள்ளாட்சி அமைப்புகள்

## உள்ளாட்சி அமைப்புகளுக்கு விருதுகள்

தமிழ்நாட்டில் சிறப்பாகச் செயல்படும் உள்ளாட்சி அமைப்புகளுக்கு 2012 ஆம் ஆண்டு முதல் விருதுகள் வழங்கப்படுகின்றன. இதன்படி சிறப்பாகச் செயல்படும் உள்ளாட்சி அமைப்புகள் தேர்வு செய்யப்பட்டு ரொக்கப் பரிசும் பாராட்டுச் சான்றிதழும் அளிக்கப்படுகின்றன.
# தமிழ்நாடு உள்ளாட்சி அமைப்புகள்

## உள்ளாட்சி அமைப்புகளுக்கு விருதுகள்

### மாநகராட்சிக்கான விருது

மாநகராட்சிகளில் சிறந்ததாகத் தேர்வு செய்யப்படும் மாநகராட்சிக்கு ரூபாய் 25 இலட்சம் பரிசுத் தொகையும், பாராட்டுச் சான்றிதழும் அளிக்கப்படும்.
# தமிழ்நாடு உள்ளாட்சி அமைப்புகள்

## உள்ளாட்சி அமைப்புகளுக்கு விருதுகள்

### நகராட்சிக்கான விருது

தமிழ்நாட்டிலுள்ள நகராட்சிகளில் சிறந்த நகராட்சிகளாகத் தேர்வு செய்யப்படும் மூன்று நகராட்சிகளில் முதலிடம் பெற்ற நகராட்சிக்கு ரூபாய் 15 இலட்சம் பரிசுத் தொகையும், பாராட்டுச் சான்றிதழும் அளிக்கப்படும். இரண்டாமிடம் பெற்ற நகராட்சிக்கு ரூபாய் 10 இலட்சம் பரிசுத் தொகையும், பாராட்டுச் சான்றிதழும் அளிக்கப்படும். மூன்றாமிடம் பெற்ற நகராட்சிக்கு ரூபாய் 5 இலட்சம் பரிசுத் தொகையும், பாராட்டுச் சான்றிதழும் அளிக்கப்படும்.
# தமிழ்நாடு உள்ளாட்சி அமைப்புகள்

## உள்ளாட்சி அமைப்புகளுக்கு விருதுகள்

### பேரூராட்சிக்கான விருது

தமிழ்நாட்டிலுள்ள பேரூராட்சிகளில் சிறந்த நகராட்சிகளாகத் தேர்வு செய்யப்படும் மூன்று பேரூராட்சிகளில் முதலிடம் பெற்ற பேரூராட்சிக்கு ரூபாய் 10 இலட்சம் பரிசுத் தொகையும், பாராட்டுச் சான்றிதழும் அளிக்கப்படும். இரண்டாமிடம் பெற்ற பேரூராட்சிக்கு ரூபாய் 5 இலட்சம் பரிசுத் தொகையும், பாராட்டுச் சான்றிதழும் அளிக்கப்படும். மூன்றாமிடம் பெற்ற பேரூராட்சிக்கு ரூபாய் 3 இலட்சம் பரிசுத் தொகையும், பாராட்டுச் சான்றிதழும் அளிக்கப்படும்.
# தமிழ்நாடு உள்ளாட்சி அமைப்புகள்

## இதையும் பார்க்க

- தமிழ்நாடு உள்ளாட்சி மன்றங்கள்
- ஊராட்சி ஒன்றியங்கள் பட்டியல்
- தமிழ்நாடு உள்ளாட்சித் தேர்தல், 2019
# வூரியே மாற்று

**வூரியே மாற்று** (*Fourier Transform*, *ஃபூரியே மாற்று*) ) என்பது நேரம் சார்ந்த சமிக்ஞைகளை அலையெண் சார்ந்த சமிக்ஞைகளாக மாற்றும் முறை. கணிதத்தில், மின்னியலில், இதர பல பொறியியல் துறைகளில் வூரியே மாற்று ஒரு முக்கிய நுணுக்கம் ஆகும். பல சிக்கலான சார்புகளை மாற்றி எளிதாக ஈடாக விபரித்து கணிக்க இது உதவுகிறது.  
வூரியே மாற்று மூலம் எந்த ஒரு சுழற்சி குறிப்பலையும் அல்லது எந்த ஒரு சார்புகளையும் எளிய சைன் மற்றும் கோசைன் அலைகளின் கூட்டாக விபரிக்க முடியும். வூரியே மாற்று ஒரு நேர ஆட்கள சார்பை அதிர்வெண் ஆட்கள் சார்பாக மாற்றுகிறது. இவ்வாறு மாற்றும் பொழுது நேர ஆட்களத்தில் சிரமாக இருந்த கணித செயற்பாடுகள் அதிர்வெண் ஆட்களத்தில் இலகுவாக செய்யக்கூடியதாக உள்ளது. கணிதத்திலும் பொறியியலும் இக் கணித செயற்பாடுகளை எளிமையாக செய்யவே ஒரு சார்பை அல்லது கணக்கை வூரியே மாற்றுச் செய்வர். விடை கிடைத்தவுடன் பின்னர் நேர்மாறான செயற்பாட்டின் மூலம் நேர ஆட்களத்துக்கு மாற்றுவர்.
# மாதிரியெடுப்பு தோற்றம்

**மாதிரி எடுப்பு தோற்றம்** Sampling Theorm) என்பது தகவல் கோட்பாட்டின் ஒரு அடிப்படை முடிவு ஆகும். இம் முடிவு ஒரு ஒப்புமைக் குறிகையை எப்படி முழுமையாக மீளுருருவாக்குது என்று கூறுகிறது.  
அதன் வரையறை பின்வருமாறு:  
*ஒரு குறிகைச் சார்பில் அதி கூடியதாக B அலை/நெடி அதிர்வெண் இருந்தால், அந்த குறிகையை மீள் உருவாக்குவதற்கு 2 B மாதிரி/நொடி மேல் மாதிரி தரவுகள் எடுத்தால் போதுமானது என்பதாகும். *
# சொட்டாக்கம்

**சொட்டாக்கம்** என்பது ஒரு தொடர்நிலை அல்லது ஒப்புமை குறிகையின் தொடர் மதிப்புகளை
குறைவான படி எண்களைக் கொண்டு குறிக்கும் முறை ஆகும். ஒரு ஒப்புமை குறிகையை எணிமியக் குறிகையாக மாற்றுவதற்கு இது ஒரு அடிப்படை செயற்பாடாகும்.  
ஒரு ஒப்புமைச் குறிகையை முழுமையாக எண்மியப்படுத்த சானோன் மாதிரிப்படியெடுப்பு வீதத்தில் அதன் வீச்சை கிட்டிய குறிப்பிட்ட சொட்டாக்க படி எண்களால் குறிக்க வேண்டும். இவ்வாறு செய்தால் அந்த ஒப்புமை குறிகைக்கு இணையான எண்மிய குறிகை கிடைக்கும்.
# தகவல் கோட்பாடு

**தகவல் கோட்பாடு** கணிதம், மின்னியல், கணினியியல், தொடர்பியல், குறிகை முறைவழியாக்கம் போன்ற துறைகளில் ஒர் அடிப்படைக் கோட்பாடு. தகவல் என்றால் என்ன, அதை எப்படி துல்லியமாக முழுமையாக சேமித்து பரிமாறுவது என்பது பற்றி இக்கோட்பாடு விளக்குகிறது. இக் கோட்பாட்டை க்ளவுடி சனான் அவர்கள் விருத்தி செய்தார். இவரது 1948 ஆம் ஆண்டு ஆய்வுக் கட்டுரை எ மேத்தமடிக்கல் தியரி ஆப் கம்யூணிகேசன் (A Mathematical Theory of Communication) தொழில்நுட்ப வரலாற்றில் ஒரு திருப்பு முனையாகப் அமைந்தது.
# துடிப்பு குறி பண்பேற்றம்

**துடிப்பு குறி பண்பேற்றம்** என்பது ஒப்புமைக் குறிகையை எண்மியப்படுத்தி பண்பேற்றும் முறை ஆகும். முதலில் ஒப்புமைக் குறிகை தேவையான இடைவெளியில் மாதிரியெடுக்கப்பட்டு, அதன் வீச்சுக்கள் ஏற்ற செட்டாக்க படி எண்களுக்கு குறிக்கப்படும். பின்னர் அந்த எண்கள் இரும குறிறேற்றப்படும். எ.கா அருகில் உள்ள சைன் அலையை நோக்குக. சொட்டாக் எண்கள் 7, 9, 11, 12, 13, 14, 14, 15, 15, 15, 14... என வரும். இதை இரும எண்களாக பின்வருமாறு குறியேற்றப்படும் 0111, 1001, 1011, 1100, 1101, 1110, 1110, 1111, 1111, 1111, 1110.
# ஹைக்கூ

1. வழிமாற்று ஐக்கூ
இந்த கட்டுரையானது ஜாப்பனீஸ் கவிதை வடிவமான ஹைக்கூ பற்றியது. பெறும்பாலும் ஹைக்கூ என்பது மூன்று வரிகளால் ஆன ஜாப்பானிய கலை வடிவமாகும்.முதல் இரண்டு வரிகள் மறைமுகமாக பொருள் உணர்த்தும்.கவிதையின் கடைசி அல்லது மூன்றாவது வரி மட்டுமே முழு பொருளையும் உணர்த்தும்.
# கோபால் கோட்சே

**கோபால் வினாயக் கோட்சே ** (பிறப்பு-1919- இறப்பு நவம்பர் 26,2005), காந்தி கொலை வழக்கில் தூக்கிலிடப்பட்ட நாதுராம் கோட்சேவின் தம்பி ஆவார். ஜனவரி 30, 1948, ல் நிகழ்ந்த மாகாத்மா காந்தியின் கொலையில் 18 ஆண்டுகள் சிறை தண்டனை பெற்று, 2005 ம் ஆண்டு வரை வாழ்ந்து மறைந்தவர் இவர் மட்டுமே. இவர் இந்தியாவின் மகாராஷ்டிரா மாநிலத்தின் புனே மாவட்டத்தில் உள்ள பாராமதி நகரத்தில் பிறந்தவர். இவருக்கு சிந்து கோட்சே எனும் மனைவியும் மற்றும் ஒரு மகனும், இரண்டு மகள்களும் இருந்தனர்.  
இவருடைய அண்ணன் நாதுராம் கோட்சே காந்தியைச் சுட்டுக் கொன்றதற்காகவும் இவருடன் கொலைச்சதியில் பங்குகொண்டமைக்காக நாராயண் ஆப்தேவுடன் சேர்த்து நவம்பர் 15, 1949 ல் அம்பாலா சிறையில் தூக்கிலிடப்பட்டனர். இந்த கொலைவழக்கில் சம்பந்தப்பட்டவரான இவரும் பெப்ரவரி 5, 1948 ல் கைது செய்யப்பட்டு *18 வருடம் ஆயுள் தண்டணைப்* பெற்றார். இவர்கள் மூவரும் காந்தி இந்தியாவின் பிரிவினைக்கு ஆதரவாக செயல்படுவதாக எண்ணியதால் இக்கொலைச் செயல் புரிந்தனர். *கோபால் கோட்சே* 1998 ல் ஊடகங்களுக்கு அளித்தப் பேட்டியில் *காந்தி கொல்லப்பட்டதற்காக நான் என்றும் வருந்தியதில்லை அவர் இஸ்லாமியர்களுக்கு ஆதரவாக செயல்பட்டதை இன்றும் வெறுக்கின்றேன்* என்று பேட்டியளித்தார் என்பது குறிப்பிடத்தக்கது. இவர் தமது 86-வது அகவையில் புனே நகரத்தில் 27 நவம்பர் 2005 அன்று மறைந்தார்.
# பெர்மியம்

**பெர்மியம்** (*Fermium*) ஒரு வேதியியல் தனிமம் ஆகும். இதன் தனிம அட்டவணைக் குறியீடு **Fm**. இதன் அணுவெண் 100. இது கதிரியக்கமுள்ள உலோகத் தன்மையுள்ள இத்தனிமம், புளுட்டோனியத்தை நியூத்திரன்களால் மோத விட்டு உருவாக்கப்படுகிறது. இயற்பியலாளர் என்றிக்கோ பெர்மியின் நினைவாக இத்தனிமத்துக்கு பெர்மியம் எனப் பெயரிடப்பட்டது.
# பெர்மியம்

## கண்டுபிடிப்பு

ஐதரசன் குண்டின் முதல் வெற்றிகரமான சோதனையான 'ஐவி மைக்' அணு சோதனையின் (நவம்பர் 1, 1952) வீழ்ச்சியில் பெர்மியம் முதலில் கண்டுபிடிக்கப்பட்டது.
# பெர்மியம்

## குறிப்பிடத்தக்க பண்புகள்

மிகவும் குறைந்த அளவே இதுவரை உற்பத்தி செய்யப்பட்டுள்ளது. இதனால் இதன் பண்புகள் அல்லது அல்லது இயல்புகள் பெருமளவில் அறியப்படவில்லை.
# பெர்மியம்

## பயன்பாடுகள்

அடிப்படை ஆய்வுகளைத் தவிர பெர்மியத்தின் பயன்பாடுகள் எதுவும் இல்ல.
# விநாயக் தாமோதர் சாவர்க்கர்

**சாவர்க்கர்** இந்திய சுதந்திரப் போராட்ட வரலாற்றில் பங்குகொண்ட ஒரு குறிப்பிடத்தகுந்தவர். இவரை இவருடைய பற்றாளர்கள் மற்றும் இந்து கொள்கையாளர்கள் "வீர் சாவர்க்கர்" என்றழைக்கின்றனர். இவர் ஆங்கிலேயரால் 50 ஆண்டுகள் சிறைத் தண்டனையைப் பெற்று இருந்தாலும்மன்னிப்பு கடிதம் எழுதிய பின்னர் 12 ஆண்டுகளின் பின் 1924 ஆம் ஆண்டு விடுவிக்கப்பட்டார்.  
இந்திய சுதந்திரத்திற்காக இந்தியாவில் அபிநவ பாரத சங்கத்தையும், இலண்டனில் சுதந்திர இந்திய சங்கத்தையும் உருவாக்கினார். இந்திய விடுதலை இயக்கம்-1857 என்ற நூலை எழுதினார். இந்து மகாசபையை உருவாக்கினார்.